*Tämä on mediatiedotteen pohja, jota saat vapaasti muokata oman kirjastosi käyttöön sopivaksi. Tarkista ja muokkaa erityisesti keltaisella merkatut kohdat.*

Mediatiedote   
Julkaisuvapaa pv.kk.vuosi

Kirjastokäynti keventää hiilijalanjälkeä – Ympäristön lisäksi säästyy rahaa

Kirjaston käyttäminen on arkinen ympäristöteko, joka säästää luonnon lisäksi rahaa. Vaski-verkkokirjastossa on julkaistu laskuri, joka laskee kuinka paljon kirjastoa käyttämällä voi säästää rahaa.

Jos asiakas lainaa esimerkiksi 2 kirjaa ja 2 cd-levyä kuukaudessa, syntyy säästöä kuukausittain arviolta 79 euroa. Vuodessa se tarkoittaa jo noin 950 säästettyä euroa. Mitä monipuolisemmin kirjastoa käyttää, sitä enemmän saa rahaakin säästöön. Samalla oma hiilijalanjälki pienenee. Säästöt kasvavat varsinkin, jos hyödyntää myös kirjaston yhteiskäyttölaitteita tai lainaa lisäksi esineitä.

Esimerkiksi esimerkkikirjastosta voi lainata esimerkiksi lautapelejä, urheiluvälineitä ja mitä muuta. Lisäksi kirjaston tiloissa pääsee käyttämään tietokonetta, tulostinta ja *(lisää tähän kappaleeseen omaa kirjastoa koskevat esimerkit – erityisesti sellaisten laitteiden osalta, joita asiakas ei perinteisesti välttämättä yhdistä kirjastoon).* Kirjastokohtaista esinevalikoimaa pääsee tarkastelemaan kirjastojen verkkosivuilta tai siitä voi kysyä henkilökunnalta.

*”Lainaus: Tässä voi kertoa vaikka asiakkaiden kommenteista esinevalikoimaan liittyen, mitkä esineet ovat olleet erityisen suosittuja tai miksi esinelainaus on teistä tärkeää,”* kertoo titteli ja nimi esimerkkikirjastosta.

**Kirjasto on kiertotalouden keskus**

Jokainen kirja tai esine, joka lainataan omaksi ostamisen sijasta, keventää hiilijalanjälkeä. Siten jokainen kirjaston asiakas on mukana tekemässä kestävämpää tulevaisuutta. Laskuri kertoo myös suomalaisen kirjastokortin keskimääräisen hiilikädenjäljen, eli kuinka paljon kirjaston asiakas keskimäärin vähentää päästöjään käyttämällä kirjaston palveluita. Todellinen päästövähennyskin kasvaa sitä suuremmaksi, mitä monipuolisemmin kirjastoa käyttää.

Kiertotaloudesta povataan ratkaisua moneen ongelmaan, kuten luontokatoon ja ilmastonmuutokseen. Kirjastojen mahdollistama yhteiskäyttö on kiertotalouden ytimessä. Mahdollisuus lainata kirjoja ja esineitä maksutta tuo ne myös kaikkien ulottuville. Tämä edistää elämäntilanteesta riippumattomia toimintamahdollisuuksia, tasa-arvoa ja hyvinvointia. Lainaamisen ja yhteiskäyttämisen mahdollistaminen tukee siten sekä ekologisesti että sosiaalisesti kestävää kehitystä.

Kirjastot tekevätkin paljon työtä YK:n kestävän kehityksen tavoitteiden edistämiseksi. Ekologinen, sosiaalinen ja taloudellinen kestävyys konkretisoituvat esimerkiksi lainaamisen ja yhteiskäytön ekologisuutena sekä ilmaisina, helposti saavutettavina hyvinvointia lisäävinä palveluina. Kirjastot tuottavat yksilölle ja yhteiskunnalle siis myös paljon sellaista hyötyä, jonka arvoa ei voi suoraan rahassa mitata tai laskurilla laskea.

Säästölaskuria pääsee testaamaan osoitteessa XXXX.

*Kirjastojen säästölaskuri on luotu osana Kestävä kehitys Lounais-Suomen kirjastoissa - Missä ollaan, minne mennään? -hanketta, joka toteutetaan Kemiönsaaren, Marttilan, Taivassalon, Porin, Pöytyän ja Turun kirjastojen yhteistyönä. Hankkeen tavoitteena on kehittää kirjastojen kestävyystyötä ja tuoda esiin niiden roolia kiertotalouden keskuksina ja kestävämmän elämäntavan mahdollistajina.*

**Lisätiedot**    
   
Oman kirjastosi yhteyshenkilön nimi   
Puhelinnumero   
Sähköpostiosoite   
Verkkosivut